hotchpotch/miracl-hf-unified huggingface dataset:
เทศบาลตำบลเชียรใหญ่
เทศบาลตำบลเชียรใหญ่ เป็นองค์กรปกครองส่วนท้องถิ่นในอำเภอเชียรใหญ่ จังหวัดนครศรีธรรมราช มีพื้นที่ 1 ตารางกิโลเมตร ตั้งอยู่ริมฝั่งแม่น้ำทั้งสองฝั่ง ครอบคลุมพื้นที่บางส่วนของ 3 หมู่บ้าน 3 ตำบล ได้แก่ หมู่ที่ 1 ตำบลท้องลำเจียก หมู่ที่ 3 ตำบลเชียรใหญ่ และหมู่ที่ 9 ตำบลท่าขนาน ตามประกาศกระทรวงมหาดไทย
อำเภอเชียรใหญ่มีประวัติความเป็นมาสืบทอดตั้งแต่สมัยกรุงสุโขทัย แต่มามีหลักฐานแน่ชัดในสมัยพระบาทสมเด็จพระพุทธเลิศหล้านภาลัย ปรากฏในทำเนียบข้าราชการเมืองนครศรีธรรมราช จุลศักราช 1173 ว่า ท้องที่อำเภอนี้เป็นหัวเมืองฝ่ายขวา ชื่อ “ เมืองพิเชียร “ ต่อมาได้มีการปฏิรูปการ ปกครองใน พ.ศ. 2440 ทำให้เมืองพิเชียรกลายเป็นตำบลหนึ่งของ อำเภอเบี้ยซัด และยังเล่ากันว่าที่ตั้งบ้านพิเชียรมีต้นตะเคียนใหญ่อยู่ต้นหนึ่ง จึงเรียกว่า “บ้านพิเชียรเคียรใหญ่“ เรียกสั้น ๆ ว่าภาษาชาวใต้กลายเป็น “ บ้านเชียรใหญ่ “
ต่อมาวันที่ 1 กุมภาพันธ์ พ.ศ. 2480 กระทรวงมหาดไทยได้ประกาศตั้ง กิ่งอำเภอเชียรใหญ่ และยกฐานะเป็นอำเภอเมื่อวันที่ 3 พฤศจิกายน พ.ศ. 2490 แบ่งการปกครองส่วนท้องถิ่นในระดับสุขาภิบาล 1 แห่ง คือ สุขาภิบาลเชียรใหญ่ ครอบคลุมพื้นที่ 3 ตำบล คือ ตำบลท้องลำเจียก ในหมู่ที่ 1 ตำบลเชียรใหญ่ในหมู่ที่ 3 และตำบลท่าขนานในหมู่ที่ 9 มีพื้นที่รวมทั้งสิ้น 1 ตารางกิโลเมตร หรือ 625 ไร่ มีครัวเรือน 495 ครัวเรือน จำนวนประชากร 2,254 คน ซึ่งในเขตสุขาภิบาลนี้ ได้ประกาศในราชกิจจานุเบกษา เมื่อวันที่ 28 พฤศจิกายน พ.ศ. 2499 และต่อมาได้ยกฐานะจากสุขาภิบาลเป็นเทศบาลตำบลเชียรใหญ่ เมื่อวันที่ 25 พฤษภาคม พ.ศ. 2542
ลักษณะภูมิประเทศของเทศบาลตำบลเชียรใหญ่ มีลักษณะเป็นที่ราบลุ่ม มีแม่น้ำปากพนังไหล ผ่าน และเป็นลำน้ำที่มีความสำคัญในการประกอบอาชีพด้านเกษตรกรรมและประมง ภูมิอากาศเป็นเขตร้อนชื้น มี 2 ฤดู คือ ฤดูร้อนและฤดูฝน อุณหภูมิสูงสุดเฉลี่ย 33 องศา เซลเซียส ปริมาณน้ำฝนเฉลี่ย 252.81 ต่อปี
เทศบาลตำบลเชียรใหญ่ ตั้งอยู่ทางทิศตะวันออกขอตัวเมืองนครศรีธรรมราช
เทศบาลตำบลเชียรใหญ่ประกอบด้วยชุมชน 4 ชุมชน
จำนวนวัดในเขตเทศบาลตำบลเชียรใหญ่ มีทั้งหมด 2 วัด คือ
เฮลอินเอเซล (2011)
เฮลอินเอเซล (2011) เป็นรายการ เพย์-เพอร์-วิว ของ ดับเบิลยูดับเบิลยูอี ในปี 2011 ซึ่งจัดเป็นปีที่ 3 แล้ว สถานที่จัดคือ นิวออร์เลียน อารีน่า ใน นิวออร์เลียน, รัฐลุยเซียนา เมื่อวันที่ 2 ตุลาคม พ.ศ. 2554 ซึ่งจัดหลังจากศึก ไนท์ออฟแชมเปียนส์ (2011) เป็นแมทช์การปล้ำที่มี เฮลล์อินเอเซลล์ แมทช์
ในศึก ไนท์ออฟแชมเปียนส์ (2011) จอห์น ซีนา สามารถเอาชนะ อัลเบร์โต เดล รีโอ ในการชิงแชมป์ WWE ได้สำเร็จเป็นสมัยที่ 10 ในประวัติศาสตร์ WWE ในศึกรอว์ (19 กันยายน ค.ศ. 2011) ประธานเจ้าหน้าที่ฝ่ายปฏิบัติการ ทริปเปิล เอช ได้สั่งให้ จอห์น ซีนา เจอกับ อัลเบร์โต เดล รีโอ และ ซีเอ็ม พังก์ ในแมทช์การปล้ำสามเส้าในกรงเหล็ก เฮลล์อินเอเซลล์ แมทช์ เพื่อชิงแชมป์ WWE และในคืนเดียวกัน จอห์น ซีนา ได้จับคู่กับ ซีเอ็ม พังก์ เจอกับ เดอะ มิซ และ อาร์-ทรูธ และสามารถเอาชนะมาได้ในที่สุด
ในศึก ไนท์ออฟแชมเปียนส์ (2011) มาร์ก เฮนรี สามารถเอาชนะ แรนดี ออร์ตัน ในการชิงแชมป์โลกเฮฟวี่เวท ได้สำเร็จเป็นสมัยแรก ต่อมา ในศึกรอว์ (19 กันยายน ค.ศ. 2011) ผู้จัดการทั่วไปของ สแมคดาวน์ ทีโอดอร์ ลอง ได้สั่งให้รีแมทช์อีกรอบในศึก เฮลอินเอเซล ในแมทช์การปล้ำในกรงเหล็ก เฮลอินเอเซล แมทช์ เพื่อชิงแชมป์โลกเฮฟวี่เวท หลังจากนั้น จิม รอสส์ ได้สัมภาษณ์กับ มาร์ก เฮนรี สัมภาษณ์ไปสัมภาษณ์ มาร์ก เฮนรี จะทำร้าย จิม รอสส์ จน เจอร์รี ลอว์เลอร์ เข้ามาห้ามไว้ได้ และได้ไปหาเรื่อง เจอร์รี ลอว์เลอร์ จนทำให้ เจอร์รี ลอว์เลอร์ สู้กับ มาร์ก เฮนรี และ มาร์ก เฮนรี ก็จับใส่ท่า World Strongest Slam 1 รอบ และ ใส่กับโต็ะผู้บรรยายทำให้ เจอร์รี ลอว์เลอร์ ได้รับบาดเจ็บ
หลี่ เหลียงเหว่ย
หลี่ เหลียงเหว่ย (จีนตัวเต็ม: 呂良偉; จีนตัวย่อ: 吕良伟; พินอิน: Lǚ Liángwěi) ดารานักแสดงชาวฮ่องกง และผู้ช่วยผู้กำกับภาพยนตร์ที่มีชื่อเสียง โดยใช้ชื่อภาษาอังกฤษว่า เรย์ หลุ่ย (Ray Lui; ชื่อเล่น: "หลุ่ย") เกิดเมื่อวันที่ 22 ธันวาคม ค.ศ. 1956 ที่เวียดนาม ในครอบครัวชาวฮัว หรือชาวจีนที่อาศัยอยู่ในเวียดนาม โดยมีพ่อเป็นนักธุรกิจชาวจีนที่อพยพสู่เวียดนามในช่วงทศวรรษที่ 40 โดยเป็นลูกคนกลาง มีพี่ชายและพี่สาวอย่างละคน และมีน้องชายอีก 2 คน ในปี ค.ศ. 1967 ระหว่างที่มีสงครามเวียดนาม ครอบครัวได้อพยพย้ายไปพำนักที่ฮ่องกง และตัวหลี่ เหลียงเหว่ยเองก็เข้าสู่แวดวงบันเทิง ด้วยการเป็นนักเรียนการแสดงที่สถาบันการแสดงของทีวีบี ในช่วงทศวรรษที่ 70
มีชื่อเสียงขึ้นมาในปี ค.ศ. 1980 ด้วยการรับบท "ติงลี่" ในละครโทรทัศน์เรื่อง "เจ้าพ่อเซี่ยงไฮ้" คู่กับ โจว เหวินฟะ และจ้าว หยาจือ ซึ่งประสบความสำเร็จเป็นอย่างมาก ทำให้ได้เป็นนักแดงที่มีชื่อเสียงขึ้นมา ซึ่งก่อนหน้านั้น หลี่ เหลียงเหว่ยเป็นนักแสดงในบทประกอบในละครโทรทัศน์เรื่อง "มังกรหยก" เท่านั้น นอกจากนี้ หลี่ เหลียงเหว่ยเคยแสดงนำในภาพยนตร์ไทย เรื่อง "สงครามกับความรัก" ในปี ค.ศ. 1981 คู่กับสรพงษ์ ชาตรี และเรื่อง "นรกเถื่อน" ในปี ค.ศ. 1990 ซึ่งเป็นการสร้างร่วมกันระหว่างไทยกับฮ่องกง โดยในประเทศไทยจะนิยมเรียกชื่อว่า "ติงลี่" ตามตัวละครที่หลี่ เหลียงเหว่ย แสดงไว้จนมีชื่อเสียง
ผลงานในระยะหลังของหลี่ เหลียงเหว่ย ได้แก่ ซีรีส์ชุด "เปาบุ้นจิ้น" ของเอทีวี โดยการรับบท "จั่นเจา" ที่เปลี่ยนแปลงตัวแสดงแทน เหอ เจียจิ้ง, "อ๋องโต่วเกอโต้ว" จาก "Seven Swordsmen" ในปี ค.ศ. 2006 และภาพยนตร์เรื่อง "Flash Point" ในปี ค.ศ. 2007 และ "The Founding of a Party" ในปี ค.ศ. 2011, ในปี ค.ศ. 2014 ได้ร่วมแสดงในภาพยนตร์ฮอลลีวู้ดลงทุนสร้างสูงเรื่อง "" โดยรับบทเป็นเจ้าของรถมอเตอร์ไซค์ ที่ขายให้กับ ซู เย่ว์หมิง ตัวละครที่รับบทโดย หลี่ ปิงปิง นับเป็นภาพยนตร์ตะวันตกเรื่องแรกของหลี่ เหลียงเหว่ย และในเดือนเมษายน ค.ศ. 2017 ได้ร่วมแสดงละครเวทีเรื่อง "The Storm Riders" หรือ "ฟงอวิ๋น ขี่พายุทะลุฟ้า" โดยรับบทเป็น "สงป้า" ร่วมกับเซียะ เทียนหัว ที่รับบทเป็น "เนี่ยฟง" และเจิ้ง เจียอิ่ง รับบทเป็น "ปู้จิ้งอวิ๋น"
ชีวิตส่วนตัว เคยสมรสกับนักแสดงสาวที่มีชื่อเสียงในรุ่นเดียวกัน คือ โจว ไห่เม่ย อย่างลับ ๆ ที่สหรัฐอเมริกามาก่อน ในปี ค.ศ. 1989 ก่อนจะเลิกรากันในเวลาต่อมา ซึ่งเรื่องนี้ค่อยปรากฏเป็นข่าวเอาเมื่อปี ค.ศ. 2006
ในเดือนมีนาคม ปี ค.ศ. 2016 หลี่ เหลียงเหว่ยได้สร้างความฮือฮาเมื่อได้ถ่ายโฆษณาทางโทรทัศน์ในประเทศไทยให้กับผลิตภัณฑ์รังนกยี่ห้อหนึ่งคู่กับ อุรัสยา เสปอร์บันด์ นักแสดงสาวชาวไทยที่กำลังได้รับความนิยม เนื่องจากด้วยวัยกว่า 60 แล้ว แต่ทว่า หลี่ เหลียงเหว่ยยังคงรักษารูปร่างไว้ได้อย่างดีเยี่ยมเหมือนสมัยยังเป็นหนุ่ม โดยในงานแถลงข่าวเปิดตัวทั้งคู่ยังได้ร้องเพลงประกอบละครโทรทัศน์เจ้าพ่อเซี่ยงไฮ้ร่วมกัน และยังได้ถ่ายแบบให้กับนิตยสารอิมเมจฉบับเดือนเมษายนคู่กันอีกด้วย
ชีวิตส่วนตัว หลีเหลียงเว่ยได้สมรสกับ หยาง เซียวเจียน ภริยาคนปัจจุบัน ในปี ค.ศ. 2001 มีบุตรด้วยกันหนึ่งคน และมีกิจกรรมยามว่างที่ทำเป็นประจำ คือ ว่ายน้ำ, ขี่ม้า, วาดรูป และฝึกกังฟู
ยัวร์เบสต์เฟรนด์
ยัวร์ เบสท์ เฟรนด์ (Your Best Friend) เป็นซิงเกิลที่ 37 ของไม คุรากิ ออกจำหน่ายวันที่ 19 ตุลาคม พ.ศ. 2554 
ยัวร์ เบสท์ เฟรนด์ (Your Best Friend) เป็นซิงเกิลที่ 37 ของไม คุรากิ ออกจำหน่ายวันที่ 19 ตุลาคม พ.ศ. 2554 มีการประกาศเมื่อวันที่ 2 กันยายนที่เว็บไซต์ของเธอ เธอได้กล่าวไว้ว่าเป็นเพลงบัลลาดในจังหวะกลางๆ เป็นเพลงที่บ่งบอกถึงความรู้สึกที่ไม่สามารถบอกมาเป็นคำพูดได้
เพลง your best friend ใช้เป็นเพลงปิดอะนิเมะยอดนักสืบจิ๋วโคนันเป็นเพลงปิดที่ 40 ตั้งแต่ตอนที่ 629 เป็นเพลงประกอบของโคนันที่เพลงเต็มยาวที่สุด โดยยาวถึง 5 นาที 53 วินาที ส่วนเพลง Step by Step ใช้เป็นเพลงโฆษณา โรงแรม เนมุโนะซาโต้ ผู้ที่มาช่วยแต่งเพลงนี้นั้นเป็นคนที่ไม เคยไป Feat.ในซิงเกิ้ลที่จำหน่ายในวันที่ 1 มิถุนายน 2554 คือ โดชิเตะ สุคิ นันดะโร () คือ GIORGIO และเป็นอีกครั้งในรอบ 8 ปี นับตั้งแต่ซิงเกิ้ลในปี 2003 ที่จำหน่ายติดกัน 2 เดือน ซึ่งซิงเกิ้ลต่อไปจะจำหน่ายในเดือนพฤศจิกายน
ทั้ง 2 เพลง แต่ง เนื้อร้อง โดย ไม คุรากิ ,GIORGIO 13 ทำนองและเรียบเรียง โดย GIORGIO CANCEMI
CD
DVD
นาร์ซิสซัส
นาร์ซิสซัส (, ) อาจแผลงมาจาก ναρκη (narke) หมายถึง "การหลับ, ความไม่รู้สึก" ในเทพปกรณัมกรีก เป็นนายพรานจากดินแดนเธสพิเอ (Thespiae) ในโบเทีย (Boeotia) ผู้มีชื่อเสียงในด้านความงาม เขาเป็นผู้หยิ่งทะนงเป็นพิเศษ โดยรังเกียจผู้ที่รักเขา เนเมซิสเห็นดังนี้และดึงดูดนาซิสซัสไปยังบ่อ ที่ซึ่งเขาเห็นเงาสะท้อนของตนในน้ำและตกหลุมรักเงานั้น โดยไม่ทราบเลยว่ามันเป็นเพียงภาพ จนสุดท้ายก็ตายเพราะไม่อาจผละสายตาไปจากความงามของเงาสะท้อนของตน
ตำนานนี้หลายรุ่นสืบทอดจนถึงปัจจุบันจากแหล่งโบราณ รุ่นคลาสสิกเล่าโดย โอวิด พบในหนังสือเมตามอร์โฟเซส (Metamorphoses, ประพันธ์เสร็จใน ค.ศ. 8) เล่ม 3 อันเป็นเรื่องราวของนาร์ซิสซัสกับเอ็คโค รุ่นก่อนหน้านั้นคาดว่าประพันธ์โดยกวี พาร์ธีนิอัส แห่งไนเซีย (Parthenius of Nicaea) ราว 50 ปีก่อน ค.ศ. เพิ่งจะถูกค้นพบเมื่อไม่นานมานี้ที่ออกซฟอร์ด ไม่เหมือนกับรุ่นของโอวิด รุ่นนี้จบลงด้วยนาร์ซิสซัสฆ่าตัวตาย ส่วนรุ่นของโคนอน (Conon) นักประพันธ์ร่วมสมัยกับโอวิด จบเรื่องด้วยนาร์ซิสซัสฆ่าตัวตายเช่นกัน อีกศตวรรษต่อมา นักเขียนเรื่องเดินทาง พอเซเนียส (Pausanias) บันทึกเรื่องราวต่างไป โดยนาร์ซิสซัสตกหลุมรักกับน้องสาวฝาแฝดมากกว่าตัวเขาเอง
ทางการแพทย์เรียกอาการหลงตัวเองอย่างรุนแรงว่า นาซิซีติส (Narcisisitic) หรือ นาร์ซิสซัสซินโดรม (Narcissus Syndrome)
หอยเชลล์
หอยเชลล์ หรือ หอยพัด () เป็นสัตว์มอลลัสกาฝาคู่อาศัยอยู่ในทะเล จัดอยู่ในวงศ์ Pectinidae หอยเชลล์พบได้ทุกมหาสมุทรของโลก หอยเชลล์จำนวนมากเป็นแหล่งอาหารราคาสูง ทั้งเปลือกสีสว่าง รูปพัดของหอยเชลล์บางตัว พร้อมกับแบบร่องเว้าแผ่ออกจากศูนย์กลาง ทำให้มีค่าสำหรับนักสะสมหอย
โดยชื่อสามัญในภาษาอังกฤษคำว่า "scallop" แผลงมาจากภาษาฝรั่งเศสเก่า escalope หมายถึง "เปลือก"
เช่นเดียวกับหอยนางรมแท้ (วงศ์ Ostreidae) หอยเชลล์มีกล้ามเนื้อปิดฝาอยู่ตรงกลาง ดังนั้นข้างในเปลือกของหอยมีแผลเป็นกลางอันเป็นลักษณะเฉพาะ เป็นจุดยึดสำหรับกล้ามเนื้อนี้ กล้ามเนื้อปิดฝาของหอยเชลล์ใหญ่กว่าและพัฒนากว่ากล้ามเนื้อปิดฝาของหอยนางรม เพราะพวกมันเป็นนักว่ายน้ำที่กระตือรือร้น ชาวประมงและนักวิทยาศาสตร์บางคนบอกว่า หอยเชลล์เป็นสัตว์อพยพ แต่มีหลักฐานสนับสนุนน้อยอยู่ เปลือกของมันค่อนข้างมีลักษณะสม่ำเสมอ ซึ่งทำให้นึกถึงหอยทะเลต้นแบบ และเพราะรูปทรงเรขาคณิตที่น่าพอใจนี้เอง ทำให้เปลือกหอยเชลล์เป็นของประดับตกแต่งทั่วไป
หอยเชลล์มีตาธรรมดามากถึง 100 ดวง (จากการศึกษาล่าสุดพบว่ามีมากถึง 200 ดวง) ร้อยอยู่รอบขอบแมนเทิลของมันเหมือนกับร้อยลูกปัด ดวงตาเหล่านี้มีจำนวนไม่คงที่ เพราะธรรมดาสำหรับหอยประเภทนี้ที่จะงอกตาใหม่เพิ่ม ทั้งยังงอกใหม่เวลาบาดเจ็บได้ด้วย หากมันสูญเสียดวงตาทั้งหมด มันจะกลับมาเหมือนเดิมภายในสองเดือน ดวงตาเหล่านี้เป็นดวงตาสะท้อนแสง ขนาดเส้นผ่านศูนย์กลางราวหนึ่งมิลลิเมตร มีโครงสร้างของผลึกใสหรือคริสตัล รูปทรงสี่เหลี่ยมทำหน้าที่สะท้อนแสงเข้าสู่เรตินา โดยมีเรตินาซึ่งมีความซับซ้อนกว่าเรตินาของหอยฝาคู่แบบอื่น ตาของมันประกอบด้วยเรตินาสองประเภท ประเภทหนึ่งตอบสนองต่อแสง และอีกประเภทหนึ่งขับความมืดออกไป อย่างเช่น เงาของผู้ล่าที่อยู่ใกล้ ๆ ดวงตาเหล่านี้ไม่สามารถแยกแยะรูปทรงได้ แต่รับรู้การเปลี่ยนแปลงลักษณะของแสงและการเคลื่อนไหวได้
ดวงตาสะท้อนแสงนี้แทนเลนส์ที่ข้างในตาเรียงรายไปด้วยกระจกซึ่งสะท้อนภาพไปโฟกัสที่จุดกึ่งกลาง ธรรมชาติของดวงตาเหล่านี้หมายความว่า หากดวงหนึ่งจ้องเข้าไปในรูม่านตาของดวงตา ดวงตานั้นจะเห็นภาพเดียวกับที่สิ่งมีชีวิตนั้นเห็น โดยสะท้อนกลับออกมา หอยเชลล์สกุล "Pecten" มีดวงตาสะท้อนแสงขนาดถึง 100 มิลลิเมตร อยู่ตรงขอบเปลือก ซึ่งสามารถตรวจจับวัตถุเคลื่อนไหวขณะที่เคลื่อนผ่านเลนส์ต่อเนื่องกัน
กาเกา
เกลาเดมีร์ เฌโรนีมู บาเรตู () หรือเป็นที่รู้จักในชื่อ กาเกา () เกิดเมื่อวันที่ 27 มีนาคม ค.ศ. 1981 ที่เมืองซังตูอังแดร รัฐเซาเปาลู เป็นนักฟุตบอลเยอรมัน เล่นในตำแหน่งกองหน้าตัวรุก ปัจจุบันเล่นให้กับชตุทท์การ์ท ในบุนเดิสลีกา กาเกาได้รับสัญชาติเยอรมันในเดือนกุมภาพันธ์ ค.ศ. 2009 และลงแข่งในฐานะทีมชาติเยอรมนี ในเดือนพฤษภาคมในปีเดียวกัน ในนัดกระชับมิตรแข่งกับจีน เขาลงแข่งในฐานะนักฟุตบอลทีมชาติเยอรมนีในฟุตบอลโลก 2010
โยอาคิม เลิฟ
โยอาคิม เลิฟ (;, เกิดวันที่ 3 กุมภาพันธ์ ค.ศ. 1960) เป็นผู้ฝึกสอนและอดีตนักฟุตบอลชาวเยอรมัน ปัจจุบันเป็นผู้จัดการทีมชาติเยอรมนี
เซตีเนีย
เซตีเนีย (มอนเตเนโกร / เซอร์เบีย: Цетинѣ / "Cetině" (archaic), Цетиње / "Cetinje" (modern), อิตาลี: "Cettigne", กรีก: Κετίγνη, "Ketígni", ) เป็นเมืองในประเทศมอนเตเนโกร เคยเป็นเมืองหลวงเก่าของแคว้นมอนเตเนโกร จากข้อมูลปี ค.ศ. 2003 มีประชากร 15,137 คน ตั้งอยู่ในเขตภูเขา ทางตะวันตกเฉียงเหนือของประเทศ มีสุสานของผู้ครองแคว้นมอนเตเนโกร และพิพิธภัณฑ์ซึ่งตั้งอยู่ในพระราชวังเดิม เมืองนี้ก่อตั้งในคริสต์ศตวรรษที่ 15 เคยถูกพวกเติร์กปล้นสะดมและเผาทำลายหลายครั้ง
โดเดคะนีส
โดเดคะนีส (, "Dodekánisa", ) เป็นหมู่เกาะของประเทศกรีซในทะเลอีเจียน ประกอบด้วยเกาะ 12 เกาะได้แก่ เกาะอัสติพาเลีย คาลิมนอส คาร์พาทอส คาซอส คัลกี คอส เลรอส ลิปซอส นีซีรอส พัตมอส ซีมี ทีลอส และเกาะเล็ก ๆ อีก 150 เกาะ
หมู่เกาะนี้ตกเป็นส่วนหนึ่งของจักรวรรดิออตโตมันตั้งแต่คริสต์ศวรรษที่ 16 จนถึง ค.ศ. 1912 อิตาลีเข้ายึดครองในการทำสงครามกับตุรกี ใน ค.ศ. 1912 และสัญญาว่าจะยกให้แก่กรีซใน ค.ศ. 1913 แต่ยังไม่ยกให้ จนในปี ค.ศ. 1947 จึงกลับมาเป็นของกรีซ
ศูนย์อวกาศสึกุบะ
ศูนย์อวกาศสึกุบะ (ย่อ: TKSC) เป็นศูนย์ปฏิบัติการขององค์การสำรวจอวกาศญี่ปุ่น ตั้งอยู่ในนครวิทยาศาสตร์สึกุบะ ในจังหวัดอิบะระกิ ศูนย์ดังกล่าวเปิดใน ค.ศ. 1972 และใช้เป็นสถานที่หลักสำหรับปฏิบัติการและโครงการวิจัยอวกาศของญี่ปุ่น นักบินอวกาศชาวญี่ปุ่นที่มีส่วนในสถานีอวกาศนานาชาติถูกฝึกบางส่วนที่นี่ นอกเหนือไปจากการฝึกที่พวกเขาได้รับที่ศูนย์อวกาศลินดอน บี. จอห์นสัน ในฮูสตัน รัฐเทกซัส สหรัฐอเมริกา
TKSC เปิดโอกาสให้ทัวร์ชมศูนย์ เช่นเดียวกับโถงนิทรรศการ ซึ่งจัดแสดงแบบจำลองพาหนะเคลื่อนย้าย เอชทู และแบบจำลองขนาดเท่าของจริงของโมดุลคิโบ ของสถานีอวกาศนานาชาติ
ซีตา¹ แมงป่อง
ซีตา¹ แมงป่อง () เป็นดาวไฮเปอร์ไจแอนท์ประเภทบีตาในกลุ่มดาวแมงป่อง มีค่าแมกนิจูดปรากฏแปรผันระหว่าง 4.66 และ 4.86 เป็นหนึ่งในดาวฤกษ์มวลมากที่สุดในกาแล็คซี โดยมีมวลประเมินไว้อย่างน้อย 60 เท่าของมวลดวงอาทิตย์ และเป็นสมาชิกของชุมนุมดาวฤกษ์แมงป่อง โอบี1 และกระจุกดาวเปิด เอ็นจีซี 6231 ซึ่งรู้จักกันในชื่อ กระจุกดาว "ตลับเพชรเหนือ" (northern jewel box) นอกจากนี้ ยังเป็นหนึ่งในดาวที่สว่างที่สุดเท่าที่รู้จักกันในกาแล็คซี โดยประเมินว่ากำลังส่องสว่างอยู่ที่อย่างน้อย 1.7 ล้านเท่าของกำลังส่องสว่างดวงอาทิตย์
ซีตา-1 แมงป่อง มองเห็นด้วยตาเปล่าเป็นดาวคู่กับซีตา-2 แมงป่อง แต่ดาวฤกษ์ทั้งสองดวงเพียงอยู่ใกล้กันในแนวการมองเห็นจากโลกเท่านั้น ซีตา-2 อยู่ห่างออกไป 155 ปีแสงและมีความสว่างน้อยกว่ามาก ซีตา-1 แมงป่องสามารถแยกแยะออกจากซีตา-2 ได้จากสีออกส้มของซีตา-2 โดยเฉพาะอย่างยิ่งในภาพถ่ายเปิดรับแสงเป็นเวลานาน
กะมัง
กะมัง () เป็นศัพท์ภาษาญี่ปุ่น อันมีต้นกำเนิดจากศาสนาพุทธนิกายเซน ซึ่งหมายถึง "ซึ่งอดทนในสิ่งที่เหลือทน ด้วยขันติและความสง่างาม" คำดังกล่าวมักแปลว่า "ความมานะอุตสาหะ" หรือ "ขันติ" ส่วนศัพท์ที่เกี่ยวข้อง กะมังสุโยอิ (我慢強い) คำประสมซึ่งรวมกับคำว่า สึโยอิ (เข้มแข็ง) หมายถึง "ได้รับความทุกข์ทรมานจากสิ่งที่เหลือทน" หรือมีระดับความอดทนประเภทไม่ยินดียินร้ายสูง
กะมังได้รับการอธิบายไว้หลากหลายตั้งแต่เป็น "กฎ" "คุณธรรม" "อุปนิสัย" หรือ "คุณสมบัติ" เป็นต้น หมายความว่า ทำสิ่งที่ดีที่สุดในช่วงเวลาทุกข์ยาก และคงการควบคุมตนเองและระเบียบวินัยไว้ กะมังเป็นคำสอนของนิกายเซน
กะมังเป็นคำที่คาดว่าใช้แก่ชาวอเมริกันเชื้อสายญี่ปุ่นและอื่น ๆ ที่ถูกคุมขังอยู่ในค่ายกักกันของสหรัฐอเมริการะหว่างสงครามโลกครั้งที่สอง และผู้ที่ได้รับผลกระทบจากแผ่นดินไหวและคลื่นสึนามิในโทโฮะกุ พ.ศ. 2554 ทางตอนเหนือของญี่ปุ่น บางครั้ง คำว่า "กะมัง" ถูกเข้าใจผิดไปว่าเป็นพฤติกรรมที่คิดถึงแต่ตัวเอง หรือขาดความแน่วแน่หรือขาดความริเริ่ม มากกว่าการแสดงความเข้มแข็งขณะเผชิญกับความทุกข์ยากหรือความเจ็บปวดทรมาน กะมังเป็นรูปแบบที่ไม่แสดงออกและมุ่งเน้นการอดทนและไม่ปริปากบ่นในฐานะที่เป็นส่วนหนึ่งของกระบวนการที่ผู้คนจะร่วมกันบรรลุเป้าประสงค์ของพวกเขา
หลังแผ่นดินไหวและคลื่นสึนามิในโทโฮะกุ พ.ศ. 2554 ความสามารถในการกลับฟื้นคืน ความมีอารยะ การไร้ซึ่งเหตุจี้ปล้น และความสามารถของชาวญี่ปุ่นในการช่วยเหลือกันและกันถูกเชื่อมโยงกับวิญญาณกะมังอย่างกว้างขวาง คนงานราว 50-70 คนซึ่งยังรั้งอยู่ที่โรงไฟฟ้านิวเคลียร์ฟุกุชิมะไดอิชิที่ได้รับความเสียหายและปลดปล่อยกัมมันตภาพรังสีออกมา แม้จะมีอันตรายร้ายแรงนั้น ถูกนับว่าเป็นกะมังเช่นเดียวกัน
พระครูวรเวทมุนี (อี๋ พุทธสโร)
หลวงพ่ออี๋ พุทธสโร ท่านเป็นอดีตเจ้าอาวาสวัดสัตหีบ จังหวัดชลบุรี ท่านเป็นที่พึ่งในสมัยสงครามโลกครั้งที่ 2 ซึ่งตรงกับสมัยรัชกาลที่ 8ของไทย อาจมีคนที่ยังไม่ลืมภาพอดีตนั้น ภาพของหลวงพ่ออี๋ที่ยกผ้าเหลืองโบกไปโบกมา พร้อมทั้งยืนบริกรรมพระคาถาอย่างสงบนิ่ง ลูกระเบิดที่หย่อนมาจากเครื่องบินฝ่ายสัมพันธมิตรหมายถล่มตลาดและฐานทัพเรือให้ราบเป็นจุล กลับเบี่ยงเบนปลิวไปตกในทะเลจนหมดสิ้น ไม่อาจทำลายฐานทัพเรือและชีวิตของประชาชนชาวอำเภอสัตหีบได้ นับแต่นั้นมาหลวงพ่ออี๋จึงได้รับการกล่าวนามถึงในความเข้มขลังศักดิ์สิทธิ์ ช่วยรักษาชีวิตให้รอดปลอดภัยกันถ้วนหน้า
พระวรเวทมุนี (หลวงพ่ออี๋ พุทธสโร) หรือปรากฏรนามที่รู้ทั่วๆไปว่า หลวงพ่ออี๋ เพราะท่านชื่อ " อี๋ " มาตั้งแต่แรก นามสกุล " ทองขำ " ท่านเกิดเมื่อวันที่ 1 ตุลาคม พ.ศ. 2408 ตรากับวันอาทิตย์ขึ้น 11 ค่ำ เดือน 11 ปีฉลู ตรงกับปลายรัชสมัยของพระบาทสมเด็จพระจอมเกล้าเจ้าอยู่หัว เป็นบุตรของนายขำ และนางเอียง ทองขำ ที่บ้านตำบลสัตหีบ กิ่งอำเภอสัตหีบ จังหวัดชลบุรี เมื่ออายุได้ 25 ปี
เมื่ออายุได้ 25 ปี ท่านได้อุปสมบท ณ วัดอ่างศิลานอก (ซึ่งปัจจุบันได้ยุบรวมเป็นวัดอ่างศิลาเดียววัดเดียว) โดยมี
พระอุปัชฌาย์ได้ฉายาให้ว่า " พุทฺธสโร "
ได้อยู่ศึกษาธรรมมะและเวทมนตร์ต่างๆกับพระอาจารย์แดงถึง 6 พรรษา กอ่นไปฝากตัวเป็นศิษย์กับ หลวงพ่อปาน วัดคลองด่าน ซึ่งช่วงนั้นมีชื่อเสียงมาก และท่านยังได้ออกธุดงควัตรไปทั่วทุกภาคของประเทศไทย เมื่อบังเกิดความกล้าแข็งทางจิต สัมฤทธิ์ในธรรมแล้ว จึงเดินทางกับมาสร้างวัดสัตหับขึ้น ใช้เวลาเพียง 5 ปีจึงสมบูรณ์ ท่านได้ใช้วิชาอาคมอันแก่กล้ามาสร้างและปลุกเสกเครื่องรางของขลังต่างๆมาแจกกับศิษยานุศิษย์
ผู้ที่ทำหน้าที่ช่วยหลวงพ่ออี๋ ลงอักขระ และสืบทอดวิชาทำปลัดขิกได้แก่ อาจารย์บรรจบ (น้องชายแท้ๆ หลวงพ่ออี๋), หลวงตาจำเนียร สุขรุ่ง วัดสัตหีบ, หลวงพ่อหงุ่น วัดสัตหีบ, อาจารย์มั่น กิโล 10 นั้นคือรายนามศิษย์ที่อาศัยอยู่ภายในอารามเดียวกับหลวงพ่ออี๋
สำหรับศิษย์ที่มาขอเรียนวิชากับท่าน และออกไปทำปลัดขิกจนมีชื่อเสียงในเวลาต่อมา คือ หลวงพ่อทองอยู่ จนฺทสาโร วัดบางเสร่คงคาราม จ.ชลบุรี (หลวงพ่อรูปนี้สามารถทดลองวิชาทำปลัดขิกแล้วนำไปทิ้งในทะเล แล้วอธิษฐานให้ลอยทวนน้ำขึ้นไปหาหลวงพ่ออี๋ พระอาจารย์ของท่านมาแล้ว สำหรับหลวงพ่อทองอยู่นั้นหลวงพ่ออี๋ท่านชื่นชมมาก) หลวงพ่อลั้ง วัดอัมพาราม จ.ชลบุรี, หลวงพ่อสัมฤทธิ์ วัดอู่ทอง จ.สุพรรณบุรี, หลวงพ่อกี๋ วัดหูช้าง จ.นนทบุรี, หลวงพ่อเปี่ยม วัดทุ่งเหียง จ.ชลบุรี, หลวงปู่ทิม วัดละหารไร่, หลวงพ่อเริ่ม วัดจุกกะเฌอ จ.ชลบุรี และรูปสุดท้ายที่ได้วิชาในช่วงท้ายของอายุของของหลวงพ่ออี๋ คือ หลวงพ่อชม วัดโป่ง จ.ชลบุรี
โดยเฉพาะปลัดขิกนั้นโด่งดังที่สุดในเมืองไทย เป็นที่เลื่องลือในคุณวิเศษมาจนถึงทุกวันนี้ ท่านมรณภาพในท่านั่งสมาธิเมื่อวันที่ 20 กันยายน พ.ศ. 2489 ตรงกับช่วงเวลาระหว่างรัชสมัยของรัชกาลที่ 8 ถึง รัชกาลที่ 9 สิริอายุได้ 81 ปี 61 พรรษา
กิกะไบต์เทคโนโลยี
บริษัท กิกะไบต์ เทคโนโลยี จำกัด (มหาชน) (, lit. "High Skill Technology Corporation") เป็นผู้ผลิตชิ้นส่วนฮาร์ดแวร์คอมพิวเตอร์ มีสำนักงานใหญ่อยู่ที่ไต้หวัน ผลิตภัณฑ์ที่รู้จักกันดีที่สุดคือ [เมนบอร์ด] บริษัทได้เข้าจดทะเบียนกับ ตลาดหลักทรัพย์ไต้หวัน ()
บริษัท กิกะไบต์ เทคโนโลยี ได้ก่อตั้งในปี 1986 ลูกค้าหลักเช่นผู้ผลิตคอมพิวเตอร์แบรนเนม เช่น Alienware และ Falcon Northwest ประธานบริษัทคือ Yeh Pei-Cheng จิกะไบต์ได้ถูกจัดว่าเป็นผู้ผลิตเมนบอร์ดอันดับหนึ่ง (จากผลิตภัณฑ์ที่ขาย) เปรียบเทียบกับ Micro-Star International (MSI), Elitegroup Computer Systems (ECS) และ Asus. พวกเขาส่งออกเมนบอร์ดประมาณ 19 ล้านตัวในปี 2008 (16 ล้านตัวถูกติดตั้งในเครื่องแบรนด์)
บริษัท กิกะไบต์ เทคโนโลยี มีผลิตภัณฑ์หลักคือเมนบอร์ด ซึ่งผลิตไว้เพื่อรองรับ ซีพียู ทั้ง [[AMD]] ,Intel และ Cyrix (ในอดีต) นอกจากนี้ ยังมีผลิตภัณฑ์ การ์ดแสดงผล ที่ใช้ GPU ของ ATI Technologies, NVIDIA และ S3 Graphics (พบได้ยากมาก)
นอกจากนี้ ผลิตภัณฑ์อื่นๆของบริษัทเช่น คอมพิวเตอร์ เดสก์ท๊อป, โน้ตบุค, เมนบอร์ดสำหรับเซิร์ฟเวอร์, ตู้แรคสำหรับเซิร์ฟเวอร์, เครื่องอ่าน-เขียน CD/DVD, จอภาพคอมพิวเตอร์ (พบได้ยากมาก) , คีย์บอร์ด, เมาส์, อุปกรณ์ระบายความร้อนคอมพิวเตอร์, โทรศัพท์มือถือ (GSmart) (พีดีเอ), อุปกรณ์เครือข่ายคอมพิวเตอร์, เพาเวอร์ซัพพลาย และ เคสคอมพิวเตอร์
บริษัท กิกะไบต์ เทคโนโลยี ยังเป็นบริษัทแรกที่ผลิต เพาเวอร์ซัพพลาย ที่สามารถควบคุมได้ด้วย ซอฟต์แวร์ อีกด้วย โดยจะเป็นรุ่น ODIN GT
เมษายน 2554: Gigabyte S1080 คอมพิวเตอร์แทบเล็ต ที่ใช้ CPU Intel Atom สามารถบูตได้ 2 ระบบปฏิบัติการคือ Android หรือ Windows 7 Home Premium
จิกะไบต์ใช้การตั้งชื่อรุ่นแบบพิเศษของตนเอง เช่น GA-P35-DS3R GA สองตัวแรกทำให้รู้ว่าเมนบอร์ดนี้ผลิตโดย จิกะไบต์ ส่วนที่สอง เป็นชื่อชิปเซ็ต ในที่นี้คือ P35 และในส่วนที่สามจะเป็นตัวบอกถึงคุณสมบัติพิเศษของเมนบอร์ดนั้นๆ
สูตรทั่วไป:
GA-[Power saving method+Chipset name+form factor+Specถ้าic Feature]-[main features+minor Feature]
ช่วงที่ 1
ช่วงที่ 2
ช่วงที่ 3
ช่วงที่ 4
ช่วงที่ 5
สูตรนี้จะใช้ได้สำหรับ เมนบอร์ดส่วนใหญ่ในยุค Socket 775 เท่านั้น
ในยุค 286 – Pentium III จะใช้ GA แล้วต่อด้วยเลขอนุกรมของซีพียู(หรือเฉพาะเลขตัวหน้า) อาจจะตามด้วยรุ่นย่อยของชิปเซ็ต เช่น BX / LX / EX / TX ก็ได้ เช่น GA-286S GA-5AX GA-6EX GA-6BX เป็นต้น
บางครั้งจะใช้ GA แล้วต่อด้วยฟอร์มแฟคเตอร์ ของเมนบอร์ดรุ่นนั้งๆก็ได้ เช่น GA-586ATX2 GA-586ATV
อนุวรรตน์ วัฒนพงศ์ศิริ
อนุวรรตน์ วัฒนพงศ์ศิริ อดีตรัฐมนตรีว่าการกระทรวงพาณิชย์ อดีตรัฐมนตรีว่าการกระทรวงวิทยาศาสตร์เทคโนโลยีและการพลังงาน อดีตรัฐมนตรีว่าการกระทรวงเกษตรและสหกรณ์ อดีตรัฐมนตรีว่าการทบวงมหาวิทยาลัย อดีตรัฐมนตรีประจำสำนักนายกรัฐมนตรี อดีตสมาชิกสภาผู้แทนราษฎร จังหวัดบุรีรัมย์ และอดีตหัวหน้าพรรคเทิดไท
อนุวรรตน์ วัฒนพงศ์ศิริ หรือ ดร.อนุวรรตน์ วัฒนพงศ์ศิริ เคยได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์หลายสมัย ซึ่งเคยร่วมทีมกับนายเนวิน ชิดชอบ และได้รับแต่งตั้งเป็นรัฐมนตรีครั้งแรก ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ ต่อมาได้รับแต่งตั้งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลของพลเอกเปรม ติณสูลานนท์ (ครม.42)
จากนั้นได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลของพลเอกชาติชาย ชุณหะวัณ และได้ย้ายไปรับตำแหน่งรัฐมนตรีว่าการทบวงมหาวิทยาลัยในช่วงเวลาต่อมา (ครม.46) จากนั้นในคณะรัฐมนตรีคณะที่ 48 ซึ่งนำโดยพลเอกชาติชาย ชุณหะวัณ จึงได้เข้ามารับตำแหน่งรัฐมนตรีว่าการกระทรวงวิทยาศาสตร์ฯ อีกครั้งหนึ่ง
ดร.อนุวรรตน์ ได้รับตำแหน่งรัฐมนตรีว่าการกระทรวงพาณิชย์ ในรัฐบาลของพลเอกสุจินดา คราประยูร ซึ่งต้องพ้นจากตำแหน่งในเวลาต่อมา อันเนื่องมาจากเหตุการณ์พฤษภาทมิฬ และได้รับตำแหน่งหัวหน้าพรรคเทิดไท พรรคการเมืองที่เปลี่ยนชื่อมาจากพรรคสามัคคีธรรม ซึ่งเป็นพรรคการเมืองที่นำโดยนายณรงค์ วงศ์วรรณ
ได้รับฉายาจากสื่อมวลชนว่า "ดร.แมลง" อันเนื่องจากจบการศึกษาด้านกีฏวิทยา และเป็นสมาชิกสมาคมกีฏและสัตววิทยาแห่งประเทศไทย
โยชิฮิโกะ โนดะ
โยชิฮิโกะ โนดะ () (20 พฤษภาคม พ.ศ. 2500 — ) นายกรัฐมนตรีคนที่ 54 ของประเทศญี่ปุ่น สมาชิกพรรคประชาธิปไตยญี่ปุ่น และสมาชิกสภาผู้แทนราษฎรในสภาไดเอ็ต (สภานิติบัญญัติแห่งชาติ) เขาได้รับการเสนอชื่อชิงตำแหน่งนายกรัฐมนตรีแทนนาโอโตะ คัง หลังได้รับเสียงสนับสนุนในพรรคเหนือกว่าบันริ ไคเอดะ และได้รับการโปรดเกล้าฯ แต่งตั้งอย่างเป็นทางการโดยองค์จักรพรรดิเมื่อวันที่ 2 กันยายน พ.ศ. 2554
หลังการลาออกจากตำแหน่งของคังในเดือนสิงหาคม พ.ศ. 2554 โนดะเป็นผู้สมัครในการเลือกตั้งหัวหน้าพรรคที่จะมาเป็นนายกรัฐมนตรีคนถัดไป เขาได้เสียงสนับสนุนเหนือกว่าบันริ ไคเอดะ และรับช่วงการแก้ปัญหาความท้าทายการฟื้นฟูบูรณะประเทศหลังแผ่นดินไหวและคลื่นสึนามิในโทโฮกุ พ.ศ. 2554 ในการกล่าวสุนทรพจน์แรกหลังดำรงตำแหน่งนายกรัฐมนตรีเมื่อวันที่ 2 กันยายน โนดะยืนยันว่ารัฐบาลของเขาจะยกเลิกพลังงานนิวเคลียร์ต่อไป โดยไม่สร้างโรงไฟฟ้าพลังนิวเคลียร์เพิ่มหรือขยายการใช้งานโรงไฟฟ้าที่ล้าสมัยไปแล้ว อย่างไรก็ตาม โรงไฟฟ้าซึ่งปัจจุบันยังไม่ดำเนินการหลังเกิดภัยพิบัตินิวเคลียร์ฟูกูชิมะแห่งที่หนึ่งจะเปิดอีกครั้งเพื่อตอบสนองความต้องการพลังงานเร่งด่วนของญี่ปุ่น
โนดะสมรสแล้ว และมีบุตรธิดารวมสองคน เขาเป็นแฟนกีฬาป้องกันตัวและมวยปล้ำอาชีพ เขายังได้สายดำในกีฬายูโด
รายชื่อสกุลนักการเมืองไทย
ด้านล่างนี้คือสกุลนักการเมืองไทย ที่บุคคลในตระกูลมีนักการเมืองระดับชาติและท้องถิ่นตั้งแต่ 2 คนขึ้นไป
"หมายเหตุ: ตัวหนาหมายถึงบุคคลที่กำลังหรือเคยดำรงตำแหน่งนายกรัฐมนตรี รัฐมนตรีว่าการ หรือรัฐมนตรีช่วยว่าการ หรือเทียบเท่า"
=ก=
อรุณลักษณ์ กิจเลิศไพโรจน์ สมาชิกสภาผู้แทนราษฎรจังหวัดสมุทรปราการ (เพื่อไทย พ.ศ. 2550 2554) ภรรยานายสงคราม= ข =
= ค =
น้องชายนายสวัสดิ์
= ง =
= จ == ฉ == ช == ซ =
= ญ =
= ณ =
= ด =
= ต == ถ =
=ท=
= ธ == น =
= บ == ป == ผ =
= พ == ฟ =
= ภ =
= ม =
= ย =
= ร =
= ฤ =
= ล == ว == ศ =
= ษ =
= ส =
= ห =
= อ =
ฟังก์ชันเชิงการคูณ
ในทฤษฎีจำนวน ฟังก์ชันเชิงการคูณ () หมายถึงฟังก์ชันเลขคณิต "f"("n") สำหรับจำนวนเต็มบวก "n" ที่มีสมบัติดังนี้
นอกจากนี้ ถ้าฟังก์ชันเลขคณิต "f"("n") มีสมบัติทั้งสองข้อ สำหรับจำนวนเต็มบวก "a", "b" ทุกจำนวนแม้ไม่ได้เป็นจำนวนเฉพาะสัมพัทธ์ ฟังก์ชันดังกล่าวจะเรียกว่า ฟังก์ชันเชิงการคูณบริบูรณ์ (completely multiplicative function, totally multiplicative function)
พระวิเชียรกวี (ฉัตร อินฺทสุวณฺโณ)
พระวิเชียรกวี (ฉัตร อินฺทสุวณฺโณ) ท่านเกิดเมื่อวันที่ 19 กันยายน พ.ศ. 2429 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว เป็นบุตรของนายเคลือบ รอดประพันธ์ เกิด ณ ตำบลบางประทุน  อำเภอบางขุนเทียน จังหวัดธนบุรี (ฝั่งธนบุรี)ในปัจจุบัน อุปสมบทเมื่อวันที่ 22 พฤษภาคม พ.ศ. 2449 ณ พัทธสีมาวัดราชโอรสารามโดยมี หลวงปู่เอี่ยมอดีตเจ้าอาวาสวัดหนัง เป็นพระอุปัชฌาย์ พระครูธีรานันทมุนี (ภู) แห่งวัดดาวคะนอง แต่ครั้งนั้นยังเป็นพระอธิการ กับพระพิมลธรรม (นาค) แห่งวัดอรุณราชวาราม แต่ครั้งยังเป็นพระศรีสมโพธิอยู่วัดสุทัศเทพวราราม เมื่ออุปสมบทได้ศึกษากับพระวิเชียรกวี (เชย) และ พระราชโมลี (บัว) พระวิสุทธิโสภณ (โพ) แห่งวัดมหรรพาราม นายแปลก สิริเดชธรรม แต่ครั้งยังอุปสมบทเป็นภิกษุ อยู่ ณ วัดพระเชตุพนบ้าง แต่ที่ได้ศึกษาเป็นพื้นแลนานนั้นคือ ในสำนักสมเด็จพระวันรัต (เขมจารี) แห่งวัดมหาธาตุ พ.ศ. ๒๔๕๓ สอบไล่ได้บาลีประโยค ๓ พ.ศ. 2455 สอบไล่ได้บาลีประโยค ๔ พ.ศ. ๒๔๕๗ สอบไล่ได้ประโยค ๕ ท่านได้ขึ้นดำรงตำแหน่งเจ้าอาวาส วัดหนังราชวรวิหารเมื่อปี พ.ศ. 2469 สืบต่อจาก พระภาวนาโกศลเถระ (เอี่ยม สุวณฺณสโร) ในยุคแรก ปูชนียสถานเสนาสนะและสิ่งอุปกรณ์ของวัด ท่านเจ้าคุณ พระภาวนาโกศลเถร (เอี่ยม) ปฏิสังขรณ์ก่อสร้างขึ้นไว้ สำเร็จบริบูรณ์ดีแล้ว แต่ต้องคอยระวังไว้และซ่อมแซมปฏิสังขรณ์ใหม่ให้ดียิ่งขึ้น เมื่องานบูรณปฏิสังขรณ์ ยังไม่เป็นภาระ แก่หลวงพ่อมากนัก หลวงพ่อเจ้าคุณพระวิเชียรกวี ก็เริ่มงานการศึกษา มีการเปิดสอนบาลี และนักธรรม เป็นการวางรากฐานการศึกษา และแก้ไข ปรับปรุงระเบียบ แบบแผนกฎข้อบังคับของวัดให้เป็นที่เรียบร้อย หลวงพ่อเจ้าคุณพระวิเชียรกวี เป็นพระเถระที่มั่นคงในเพศสมณะจนตราบเท่าอายุขัย มีพลานุภาพทางจิตสูง เมือคิดว่าจะทำอะไรจะต้องใช้วิริยะอุตสาหะอันแรงกล้าให้งานนั้น ๆ สำเร็จสมความประสงค์ ท่านถึงแก่มรณภาพเมื่อปี พ.ศ. 2503 รวมสิริอายุได้ 74 ปี 54 พรรษา
โทนี ตัน เค็ง ยัม
โทนี ตัน เค็ง ยัม (; , เกิด 7 กุมภาพันธ์ พ.ศ. 2483) เป็นประธานาธิบดีคนที่เจ็ดของประเทศสิงคโปร์
กระทั่งวันที่ 1 กรกฎาคม พ.ศ. 2554 เขาเป็นกรรมการบริหารและรองประธานบริษัทลงทุนแห่งรัฐบาลสิงคโปร์ (GIC) และประธานบริษัทสิงคโปร์เพรสโฮลด์ดิงส์ จำกัด (SPH) เขายังดำรงตำแหน่งประธานมูลนิธิวิจัยแห่งชาติสิงคโปร์และรองประธานสภาการวิจัย นวัตกรรมและวิสาหกิจ ปลายคริสต์ทศวรรษ 1980 ตันเป็นตัวเลือกแรกของลี กวน ยิว ให้เป็นนายกรัฐมนตรีสิงคโปร์สืบต่อจากเขา แต่ตันปฏิเสธ ภายหลังเขากลับเข้าร่วมคณะรัฐมนตรีและเป็นรองนายกรัฐมนตรีสิงคโปร์ระหว่าง พ.ศ. 2538 ถึง 2548 และรัฐมนตรีกลาโหมตั้งแต่ พ.ศ. 2538 ถึง 2546
เดือนสิงหาคม พ.ศ. 2554 ตันชนะการเลือกตั้งประธานาธิบดีสิงคโปร์โดยมีผลต่างคะแนนเพียง 0.34% และสาบานตนเข้าดำรงตำแหน่งประธานาธิบดีสิงคโปร์ คนที่เจ็ด เมื่อวันที่ 1 กันยายน พ.ศ. 2554
พศิน ศรีธรรม
พศิน ศรีธรรม เกิดเมื่อวันที่ 22 กรกฎาคม พ.ศ. 2526 จบการศึกษา มัธยมจากโรงเรียนมงฟอร์ตวิทยาลัย ปริญญาตรีจากมหาวิทยาลัยกรุงเทพ มีผลงานละคร เช่น แก้วล้อมเพชร ซิทคอม ล้างรถ ตัดขนหมา และ ละครพื้นบ้าน บัวแก้วจักรกรด สังข์ทอง ดาบเจ็ดสี มณีเจ็ดแสง ในรอยรัก เป็นต้น
ชีวิตส่วนตัว สมรสกับประถมาภรณ์ รัตนภักดี นักแสดง โดยทั้งคู่คบหากันมานานถึง 9 ปี หลังพบรักกันจากการร่วมงานละครพื้นบ้านเรื่อง "บัวแก้วจักรกรด" เมื่อปี 2549 ก่อนจะมาประกบคู่กันอีกครั้งใน "สังข์ทอง" ปี 2551 โดยทั้งคู่ได้เข้าพิธีหมั้นและแต่งงาน ณ โรงแรมเซ็นทารา แกรนด์ แอท เซ็นทรัลพลาซ่าลาดพร้าว ท่ามกลางแขกผู้ใหญ่และคนในวงการบันเทิง อาทิ โม อามีนา, เมย์ บัณฑิตา, แม๊กกี้ อาภา, กัสจัง จีร่าร์, เบนซ์ ปุญญาพร, แก้ม กวินตรา, มิกค์ ทองระย้า, เซฟ เซฟฟานี่ และอีกมากมาย ที่มาร่วมแสดงความยินดี เมื่อช่วงบ่ายวันที่ 9 กรกฎาคม พ.ศ. 2559
มือปืน 2 สาละวิน
มือปืน 2 สาละวิน () ภาพยนตร์ไทย พ.ศ. 2536 นำแสดงโดย ฉัตรชัย เปล่งพานิช, สรพงษ์ ชาตรี, นพพล โกมารชุน, สิรคุปต์ เมทะนี, ปวีณา ชารีฟสกุล, รณ ฤทธิชัย, วิชุดา มงคลเขตต์ กำกับการแสดงโดย หม่อมเจ้าชาตรีเฉลิม ยุคล
หลังสงครามโลกครั้งที่ 2 สหราชอาณาจักรคืนอิสรภาพแก่พม่าโดยไม่คำนึงถึงปัญหาชนกลุ่มน้อย รอยร้าวระหว่างชนพม่าและกะเหรี่ยงจึงเกิดขึ้นอย่างไม่อาจไกล่เกลี่ย ชาวกะเหรี่ยงก่อการปฏิวัติเพื่อแยกตัวเป็นอิสระ มีกองกำลังปลดปล่อยแห่งชาติกะเหรี่ยงตั้งฐานมั่นอยู่บนลุ่มน้ำสาละวินเขตรอยต่อพรมแดนไทย-พม่า บนดินแดนซึ่งไร้กฎหมายในเขตป่าสักที่สมบูรณ์ที่สุดในโลก คนโลภถูกดึงดูดให้มาแสวงหาผลประโยชน์แลกกับการสนับสนุนให้ต่อกรกับรัฐบาลทหารพม่า โดยทุกชีวิตที่มีลมหายใจอยู่ในเขตนี้ล้วนอยู่ภายใต้กฎของปืน"มือปืน 2 สาละวิน" แม้นจะใช้ชื่อที่ดูเหมือนว่าเป็นภาคต่อจาก "มือปืน" ผลงานก่อนหน้านั้นในปี พ.ศ. 2526 ของ ม.จ.ชาตรีเฉลิม ยุคล แต่ทว่าเนื้อเรื่องมิได้มีส่วนเกี่ยวข้องกันแต่อย่างใด หากแต่ตัวละครมีบุคลิกและที่มาที่ไปอิงมาจากภาพยนตร์ก่อนหน้านั้นหลายเรื่อง อาทิ "คนเลี้ยงช้าง" โดยเฉพาะในตัวละครของ จ่าแรม เริงชัย ที่รับบทโดย สรพงษ์ ชาตรี
เป็นภาพยนตร์ที่ถ่ายทำกันที่สถานที่จริง คือ ลุ่มน้ำสาละวินบริเวณรอยต่อจังหวัดตากและแม่ฮ่องสอน โดยถ่ายทำกันไปท่ามกลางการสู้รบจริง ๆ ระหว่างทหารแห่งกองกำลังปลดปล่อยแห่งชาติกะเหรี่ยงกับทหารรัฐบาลทหารพม่า โดยมีนักแสดงนำที่มีชื่อเสียงมาแสดงนำ และมีนักแสดงยอดฝีมืออีกจำนวนหนึ่งรับบทประกอบ เช่น รณ ฤทธิชัย, สุเชาว์ พงษ์วิไล, ส.อาสนจินดา, โฉมฉาย ฉัตรวิไล อีกทั้งยังถือได้ว่าเป็นการแจ้งเกิดอย่างเต็มตัวของสิรคุปต์ เมทะนี นักแสดงหนุ่มบุตรชายคนโตของสมบัติ เมทะนี นักแสดงชื่อดังแห่งวงการภาพยนตร์ไทยอีกด้วย ในบทของ ร.ต.ท.ดนัย นายตำรวจหนุ่ม ที่เป็นเสมือนผู้บอกเล่าเหตุการณ์ที่เกิดขึ้นทั้งหมดผ่านมุมมองจากสายตาที่มองเห็น
ภาพยนตร์ประสบความสำเร็จอย่างมากทั้งรายได้และเสียงวิจารณ์ จนกล่าวว่าเป็นภาพยนตร์ที่ลงตัวที่สุดเรื่องหนึ่งของ ม.จ.ชาตรีเฉลิม ยุคล ผู้สร้างและผู้กำกับ ได้รับรางวัลพระสุรัสวดีหรือรางวัลตุ๊กตาทอง ประจำปี พ.ศ. 2536 5 รางวัลด้วยกัน คือ
เศรษฐพงศ์ เพียงพอ
เศรษฐพงศ์ เพียงพอ (ชื่อเล่น: เต๋า) เกิดเมื่อวันที่ 3 พฤษภาคม พ.ศ. 2533 เป็นนักร้องชาวไทย จากรายการ เรียลลิตี้โชว์ ซึ่งจัดโดย ทรูวิชั่นส์ รายการ ทรู อะคาเดมี แฟนเทเชีย ฤดูกาลที่ 8 มีรหัสประจำตัวคือ V23 และเต๋าได้รางวัลตำแหน่งรองชนะเลิศอันดับ 4
ศึกษาระดับมัธยมศึกษาเรียนที่ โรงเรียนกาฬสินธุ์พิทยาสรรพ์ เคยศึกษาระดับปริญญาตรี สาขานิเทศศาสตร์ การแสดง วิทยาลัยนานาชาติ มหาวิทยาลัยขอนแก่น หลังจากการประกวดจึงย้ายมาศึกษาอยู่ในระดับปริญญาตรี คณะนิเทศศาสตร์ หลักสูตรนานาชาติ มหาวิทยาลัยรังสิต
เศรษฐพงศ์เป็นชาวกาฬสินธุ์ พ่อเป็นพ่อค้าขายอะไหล่รถยนต์ แม่เป็นพยาบาล ย้ายไปเรียนและโตที่อุดรธานี มีซิงเกิ้ลออกกับค่ายทรู แฟนเทเชีย มีเพลงดัง อาทิ "เพราะเธอคนเดียว", "สัญญารัก" และ "ไม่มีความจำเป็น" ยังแสดงภาพยนตร์ ละครโทรทัศน์ ผลงานที่โดดเด่นเช่น "Coffee Prince Thailand", "Encore 100 ล้านวิว" เรื่อง เชือกวิเศษไตรภาค, "The Couple รัก ลวง หลอน", "สุดแค้นแสนรัก", "Kiss Me รักล้นใจนายแกล้งจุ๊บ", "Kiss The Series รักต้องจูบ" และ "Princess Hours Thailand รักวุ่น ๆ เจ้าหญิงจอมจุ้น" ด้านผลงานแสดงภาพยนตร์ อาทิ "ยอดมนุษย์เงินเดือน", "ประโยคสัญญารัก", "ฟินสุโค่ย" และ "The Couple รัก ลวง หลอน"
2555
2556
2557
2558
2560
2561
พ.ศ. 2554
พ.ศ. 2555
พ.ศ. 2556
พ.ศ. 2557
พ.ศ. 2559
พ.ศ. 2554
พ.ศ. 2555
พ.ศ. 2556
พ.ศ. 2557
พ.ศ. 2558
พ.ศ. 2559
จอร์จ แอรี
เซอร์จอร์จ บิดเดลล์ แอรี ( PRS KCB; 27 กรกฎาคม ค.ศ. 1801 – 2 มกราคม ค.ศ. 1892) เป็นนักคณิตศาสตร์และนักดาราศาสตร์ชาวอังกฤษ สมาชิกราชสมาคมดาราศาสตร์ตั้งแต่ ค.ศ. 1835 - 1881 และเป็นประธานราชสมาคมแห่งลอนดอนระหว่าง ค.ศ. 1871-1873 ผลงานของเขาจำนวนมากรวมไปถึงการคำนวณวงโคจรของดาวเคราะห์ การวัดความหนาแน่นเฉลี่ยของโลก การหาคำตอบในกลศาสตร์ของแข็ง 2 มิติ และในขณะที่เป็นสมาชิกราชสมาคมดาราศาสตร์ ได้กำหนดให้กรีนิชเป็นตำแหน่งเส้นเมริเดียนแรก
อเล็กซานเดอร์ เลียปูนอฟ
อเล็กซานเดอร์ มิคาอิลโลวิช เลียปูนอฟ (, ; 6 มิถุนายน ค.ศ. 1857 – 3 พฤศจิกายน ค.ศ. 1918) เป็นนักคณิตศาสตร์ ช่างเครื่องกล และนักฟิสิกส์ชาวรัสเซีย นามสกุลของเขาอาจเขียนเป็นอักษรโรมันได้หลายแบบคือ Ljapunov, Liapunov หรือ Ljapunow
เลียปูนอฟเป็นที่รู้จักการงานพัฒนาทฤษฎีเสถียรภาพของระบบพลศาสตร์ และการมีส่วนร่วมมากมายในสาขาฟิสิกส์เชิงคณิตศาสตร์และทฤษฎีความน่าจะเป็น
แฮร์รี่ ไนควิสต์
แฮร์รี่ ไนควิสต์ (; 7 กุมภาพันธ์ ค.ศ. 1889 – 4 เมษายน ค.ศ. 1976) เป็นผู้มีส่วนอย่างสำคัญต่อการพัฒนาทฤษฎีข้อมูล (information theory) ไนควิสต์เกิดที่ประเทศสวีเดนเมื่อปี ค.ศ. 1889 ต่อมาอพยพไปยังสหรัฐอเมริกาในปี ค.ศ. 1907
ไนควิสต์เข้าเรียนที่มหาวิทยาลัยนอร์ทดาโกตา ในปี ค.ศ. 1912 จบการศึกษาปริญญาตรีและโทด้านวิศวกรรมไฟฟ้าในปี ค.ศ. 1914 และ 1915 ตามลำดับ ต่อมาได้รับปริญญาเอกสาขาฟิสิกส์จากมหาวิทยาลัยเยลในปี ค.ศ. 1917 เข้าทำงานที่ฝ่ายวิจัยและพัฒนาของ AT&T ตั้งแต่ ค.ศ. 1917 ถึง 1934 จนกระทั่งต่อมาเปลี่ยนชื่อเป็นห้องปฏิบัติการเบลล์ เขายังทำงานที่นี่ตราบจนเกษียณอายุในปี ค.ศ. 1954
ไนควิสต์ได้รับเหรียญรางวัลเกียรติยศ IRE (IRE Medal of Honor) ในปี ค.ศ. 1960 สำหรับ "ผู้มีส่วนในการสร้างความเข้าใจในการรบกวนจากความร้อน การส่งผ่านข้อมูล และการป้อนกลับทางลบ"
เดือนตุลาคม ค.ศ. 1960 เขาได้รับเหรียญรางวัล Stuart Ballantine Medal จากสถาบันแฟรงคลิน สำหรับการวิเคราะห์ทางทฤษฎีและการประดิษฐ์สนามระบบสื่อสารขึ้นได้จริง โดยเฉพาะสำหรับงานริเริ่มทฤษฎีการส่งข้อมูลทางโทรเลข การรบกวนจากความร้อนในสายนำไฟฟ้า และประวัติของระบบป้อนกลับ
ปี ค.ศ. 1969 เขาได้รับเหรียญผู้ก่อตั้งคนที่ 4 จาก National Academy of Engineering เพื่อเป็นเกียรติแก่การมีส่วนร่วมในทฤษฎีพื้นฐานทางวิศวกรรมจำนวนมาก
เฮนดริค เวด โบดี
เฮนดริค เวด โบดี (; 24 ธันวาคม ค.ศ. 1905 – 21 มิถุนายน ค.ศ. 1982) เป็นวิศวกร นักวิจัย นักประดิษฐ์ นักเขียน และนักวิทยาศาสตร์ชาวอเมริกันเชื้อสายดัทช์ เป็นผู้บุกเบิกทฤษฎีระบบควบคุมยุคใหม่และระบบโทรคมนาคมทางอิเล็กทรอนิกส์ ซึ่งได้ปฏิวัติทั้งเนื้อหาและกระบวนวิธีในการทำวิจัย
ผลงานวิจัยของเขาส่งผลกระทบอย่างมากต่อสาขาวิชาทางวิศวกรรมจำนวนมาก และเป็นรากฐานให้แก่นวัตกรรมยุคใหม่ เช่น คอมพิวเตอร์ หุ่นยนต์ และโทรศัพท์เคลื่อนที่ เป็นต้น
โบดีเป็นหนึ่งในนักปรัชญาวิศวกรรมที่ยิ่งใหญ่ที่สุดในยุคของเขา ได้รับความยกย่องในแวดวงวิชาการทั่วโลกมาอย่างยาวนาน เขายังมีชื่อเสียงในหมู่นักศึกษาวิศวกรรมยุคใหม่ โดยเฉพาะในการพัฒนาวิธีวิเคราะห์ขนาดและมุมแบบอะซิมโทติก ซึ่งตั้งชื่อตามชื่อของเขาว่า โบดีพล็อต
รายได้
รายได้ ในทางธุรกิจ คือรายรับที่บริษัทได้มาจากการดำเนินกิจกรรมทางธุรกิจตามปกติวิสัย อันเป็นผลจากการขายสินค้าและบริการให้กับลูกค้า ในหลายประเทศเช่นสหราชอาณาจักร เรียกรายได้ว่า ผลประกอบการ บริษัทบางบริษัทมีรายได้เป็นดอกเบี้ย เงินปันผล หรือค่าสิทธิ ที่จ่ายโดยบริษัทอื่น รายได้อาจหมายถึงรายรับทางธุรกิจโดยทั่วไป หรือหมายถึงจำนวนเงินที่ได้รับ (ในหน่วยเงินตรา) ภายในช่วงระยะเวลาหนึ่ง ตัวอย่างเช่น "บริษัท ก มีรายได้ 42 ล้านบาทในปีที่แล้ว" กำไรหรือเงินได้สุทธิโดยทั่วไปหมายถึง รายได้ทั้งหมดหักด้วยค่าใช้จ่ายทั้งหมดในช่วงเวลาที่กำหนด ในทางการบัญชี รายได้มักถูกอ้างถึงเป็นบรรทัดแรกสุดในรายการงบกำไรขาดทุน ซึ่งแย้งกับบรรทัดสุดท้ายคือกำไรหรือเงินได้สุทธิ
สำหรับองค์กรไม่แสวงหาผลกำไร รายได้ประจำปีอาจเรียกว่า รายได้มวลรวม รายได้นี้มาจากการบริจาคโดยบุคคลและองค์กรต่าง ๆ การสนับสนุนจากหน่วยงานของรัฐบาล รายรับจากกิจกรรมที่เกี่ยวกับพันธกิจขององค์กร และรายรับจากกิจกรรมการระดมทุน ค่าบำรุงสมาชิก และการลงทุนการเงินเช่นการถือหุ้นของบริษัทอื่น
รายได้ที่องค์กรได้รับมักอยู่ในรูปแบบเงินสดหรือสิ่งเทียบเท่าเงินสด รายได้จากการขายก็มีความหมายตรงตัวคือรายได้ที่มาจากการขายสินค้าและบริการภายในช่วงระยะเวลาหนึ่ง นอกจากนี้รายได้จากภาษีอากรก็เป็นรายรับที่รัฐบาลได้มาจากผู้เสียภาษีอากร
เอเอฟ แชนแนล
เอเอฟ แชนแนล (เดิมชื่อ เอเอฟ เอ็มวี) เป็นช่องรายการเพลงจากค่าย ทรู แฟนเทเชีย นำเสนอทุกเรื่องราวในบงการเพลงของทางค่ายฯ มิวสิกวิดีโอ รายการต่างๆที่ศิลปินเอเอฟเป็นผู้ดำเนินรายการ รายการการท่องเที่ยว รวมไปถึงบันทึกการแสดงสดจากจากศิลปินเอเอฟ(ทรู แฟนเทเชีย) ซึ่งเป็นสำหรับแฟนคลับโดยเฉพาะ ออกอากาศครั้งแรกเมื่อ วันที่ 1 กันยายน พ.ศ. 2552 ออกอากาศทางทรู วิชั่นส์ และจะยุติการออกอากาศในวันที่ 31 กรกฎาคม 2557
แฮโรลด์ สตีเฟน แบล็ก
แฮโรลด์ สตีเฟน แบล็ก (; 14 เมษายน ค.ศ. 1898 – 11 ธันวาคม ค.ศ. 1983) เป็นวิศวกรไฟฟ้าชาวอเมริกัน ผู้ปฏิวัติสาขาอิเล็กทรอนิกส์ประยุกต์ด้วยการประดิษฐ์วงจรขยายสัญญาณการป้อนกลับแบบลบ () ในปี ค.ศ. 1927 ซึ่งอาจเป็นการก้าวกระโดดครั้งสำคัญที่สุดในสาขาอิเล็กทรอนิกส์ในคริสต์ศตวรรษที่ 20 เพราะสามารถนำไปประยุกต์ใช้ได้อย่างกว้างขวาง เดิมอุปกรณ์อิเล็กทรอนิกส์ทั้งหลายที่มนุษย์สร้างขึ้น (ท่อสุญญากาศ, ทรานซิสเตอร์แบบไบโพลาร์ หรือแบบ MOS) ล้วนเป็นอุปกรณ์แบบไม่เป็นเชิงเส้น การประดิษฐ์คิดค้นวงจรป้อนกลับแบบลบนั้นทำให้การขยายสัญญาณให้มีความเป็นเชิงเส้นอย่างสูงนั้นสามารถเป็นไปได้ อย่างไรก็ดีวงจรขยายสัญญาณแบบป้อนกลับแบบลบก็อาจมีความไม่เสถียรสูงอันเนื่องมาจากการแกว่งของสัญญาณ เมื่อแก้ปัญหาเรื่องเสถียรภาพได้ วงจรขยายสัญญาณการป้อนกลับแบบลบนี้จึงเป็นประโยชน์อย่างยิ่งยวดในสาขาอิเล็กทรอนิกส์ ผลงานอันโด่งดังของแบล็กคือ "Stabilized feedback amplifiers" ตีพิมพ์เมื่อปี ค.ศ. 1934
เจ้าหญิงเอลิซาเบธแห่งเดนมาร์ก
เจ้าหญิงเอลิซาเบธ คาโรลีเนอ-มาทิลเดอ อเล็กซันดรีเนอ เฮเลนา โอลกา ธือรา ฟีโอโดรา อัสตริด มาร์กาเรเธอ เดซีเรแห่งเดนมาร์ก (8 พฤษภาคม ค.ศ. 1935 − 19 มิถุนายน ค.ศ. 2018) เป็นพระธิดาในเจ้าชายคนุด รัชทายาทแห่งเดนมาร์ก กับเจ้าหญิงคาโรลีเนอ-มาทิลเดอแห่งเดนมาร์ก ทรงมีศักดิ์เป็นพระญาติชั้นที่หนึ่งในสมเด็จพระราชินีนาถมาร์เกรเธอที่ 2 แห่งเดนมาร์ก รัชกาลปัจจุบัน
เจ้าหญิงเอลิซาเบธแห่งเดนมาร์ก ประสูติเมื่อวันที่ 8 พฤษภาคม ค.ศ. 1935 ณ โคเปนเฮเกน ประเทศเดนมาร์ก เป็นพระธิดาในเจ้าชายคนุด รัชทายาทแห่งเดนมาร์ก กับเจ้าหญิงคาโรลีเนอ-มาทิลเดอแห่งเดนมาร์ก
พระบิดาของพระองค์เป็นพระราชโอรสในสมเด็จพระราชาธิบดีคริสเตียนที่ 10 แห่งเดนมาร์ก กับสมเด็จพระราชินีอเล็กซันดรีเนอแห่งเดนมาร์ก ส่วนพระมารดาเป็นพระธิดาในเจ้าชายฮารัลด์แห่งเดนมาร์ก กับเจ้าหญิงเฮเลนา อเดไลเดอแห่งชเลสวิก-โฮลชไตน์-ซอนเดอร์บวร์ก-กลึคสบวร์ก
พระองค์มีพระอนุชาสองคนคือ เจ้าชายอิงกอล์ฟแห่งเดนมาร์ก (ประสูติ 17 กุมภาพันธ์ ค.ศ. 1940) และเจ้าชายคริสเตียนแห่งเดนมาร์ก (ประสูติ 22 ตุลาคม ค.ศ. 1942) ซึ่งต่อมาพระอนุชาทั้งสอง ได้สละพระอิสริยยศ และดำรงพระยศเป็น เคานท์แห่งโรเซินบอร์ก
เจ้าหญิงทรงพำนักร่วมกับเคลาส์ แฮร์มันเซินกว่า 20 ปี โดยที่มิได้เสกสมรส จนกระทั่งเขาเสียชีวิตลงในปี ค.ศ. 1997 โดยที่ทั้งสองมิได้มีโอรส-ธิดาด้วยกัน
สำนักพระราชวังเดนมาร์กออกแถลงการณ์ว่าเจ้าหญิงเอลิซาเบธสิ้นพระชนม์เมื่อวันที่ 19 มิถุนายน ค.ศ. 2018 ณ พระราชวังโซร์เอนฟรี โคเปนเฮเกน โดยจะมีพระราชพิธีปลงพระศพ ณ โบสถ์ลิงบี และฝังพระศพไว้เคียงข้างกับศพของเคลาส์ แฮร์มันเซิน
ดับแค้นจอมคนเพชฌฆาต
ดับแค้นจอมคนเพชฌฆาต () เป็นภาพยนตร์อเมริกันในแนวมาเฟียแก๊งสเตอร์ นำแสดงโดย ทอม แฮงค์, พอล นิวแมน, จูด ลอว์, แดเนียล เคร็ก กำกับการแสดงโดย แซม เมนเดส
อเมริกาในยุคทศวรรษ 40 เศรษฐกิจกำลังตกต่ำอย่างหนัก ไมเคิล ซัลลิแวน (ทอม แฮงค์) มือปืนรับจ้างสังหาร พร้อมด้วยลูกชายตัวเล็ก ๆ อายุ 12 ขวบ ไมเคิล ซัลลิแวน จูเนียร์ (ไทเลอร์ เฮอคลิน) ผูกพันอยู่กับแก๊งค์มาเฟียเชื้อสายไอริชในชิคาโก ที่มี จอห์น รูนีย์ (พอล นิวแมน) เป็นหัวหน้าใหญ่ รูนีย์รักซัลลิแวนเสมือนลูกชายแท้ ๆ ของตน แม้ว่าจะมี คอนเนอร์ (แดเนียล เคร็ก) ซึ่งเป็นลูกชายตัวจริงอยู่แล้วก็ตาม แต่ในสายตาของรูนีย์แล้ว คอนเนอร์เป็นคนไม่ได้เรื่อง รูนีย์จึงปรารถนาให้ซัลลิแวนเป็นผู้สืบทอดแก๊งค์ต่อจากตน
แต่ด้วยความปรารถนาที่จะให้รูนีย์ชื่นชมฝ่ายตน ประกอบกับความรู้สึกผิดบาปในใจของซัลลิแวน ทำให้แอนนี่ (เจนนิเฟอร์ เจสัน ลีห์) ภรรยาของซัลลิแวน และปีเตอร์ (เลียม ไอแคน) ลูกชายคนเล็ก ถูกสังหารตายทั้งคู่ และตามไล่ล่าตัวซัลลิแวนและลูกชายคนโตที่กำลังหลบหนีไปเมืองเพอร์ดิชั่นจากฝีมือของทางแก๊งค์ โดยมี ฮาร์เลน แม็คไกวร์ (จูด ลอว์) มือสังหารระดับพระกาฬเป็นผู้ไล่ล่า
"Road to Perdition" เป็นภาพยนตร์ที่ออกฉายในกลางปี ค.ศ. 2002 จากการกำกับของ แซม เมนเดส ผู้กำกับชาวอังกฤษ ที่มีชื่อเสียงมาจาก "American Beauty" ภาพยนตร์ยอดเยี่ยมรางวัลออสการ์ ในปี ค.ศ. 1999 ซึ่งเป็นผลงานก่อนหน้านั้น
โดยบทภาพยนตร์ดัดแปลงมาจากหนังสือการ์ตูนในชื่อเดียวกัน ในปี ค.ศ. 1998 ของ แมกซ์ อเลน คอลลินส์ และริชาร์ด ไพเออรส์ เรย์เนอร์ ซึ่งก็ดัดแปลงมาจากมังงะเรื่อง "Lone Wolf and Cub" หรือ "ซามูไรพ่อลูกอ่อน" ของญี่ปุ่น
และได้นักแสดงชั้นนำมากมายมาร่วมแสดง เช่น ทอม แฮงค์, พอล นิวแมน, จูด ลอว์, แดเนียล เคร็ก, เจนนิเฟอร์ เจสัน ลีห์ และสแตนลีย์ ทุชชี
เมื่อเข้าฉายได้รับเสียงวิจารณ์ว่า เป็นการพลิกบทบาทอีกครั้งหนึ่งของทอม แฮงค์ นักแสดงมากความสามารถ โดยครั้งนี้ต้องมารับบทที่หนักแน่น เคร่งขรึม ด้วยการเป็น ไมเคิล ซัลลิแวน มือปืนเชื้อสายไอริชที่มีลูกติด ที่ต้องเฉือนบทบาทกับพอล นิวแมน นักแสดงอาวุโสที่รับบท จอห์น รูนีย์ หัวหน้าแก๊งค์มาเฟียที่เสมือนเป็นพ่อบังเกิดกล้าของซัลลิแวน ซึ่งเป็นบทที่เต็มไปด้วยพลังและอารมณ์ ความกดดัน ความลำบากใจ และความเป็นห่วง สุมเข้ามามาก ซึ่งนิวแมนก็สามารถเข้าถึงอารมณ์ดังกล่าวได้อย่างลงตัว และเป็นแรงผลักดันให้ได้เสนอชื่อเข้าชิงรางวัลออสการ์ สาขานักแสดงประกอบชายยอดเยี่ยม ในปีนั้นด้วย
บทภาพยนตร์ไม่ดีเท่าที่ควร แต่ว่าก็ได้รับรางวัลสาขากำกับภาพยอดเยี่ยมไปจากหลายสถาบัน รวมทั้งรางวัลออสการ์ สาขาถ่ายภาพยอดเยี่ยมด้วย ย่อมเป็นเครื่องรับประกันได้ว่า เป็นภาพยนตร์ที่กำกับภาพได้อย่างสวยงามและไหลลื่นแน่นอน
เทศบาลตำบลที่วัง
เทศบาลตำบลที่วัง เป็นตำบลของอำเภอทุ่งสง จังหวัดนครศรีธรรมราช อยู่ทางทิศใต้ของอำเภอทุ่งสงไปทางจังหวัดตรัง ตามทางหลวงแผ่นดินสาย 403 (ทุ่งสง-ห้วยยอด) ส่วนหน้าสำนักงานเทศบาลตำบลที่วังนั้นจะอยู่ห่างจาก ตัวเมืองทุ่งสง ประมาณ 9 กิโลเมตร
ก่อนที่จะครบวาระ องค์การบริหารส่วนตำบลที่วัง ได้ดำเนินการขอยกฐานะจากองค์การบริหารส่วนตำบลเป็นเทศบาลตำบล โดยได้เริ่มดำเนินการตั้งแต่วันที่ 1 พฤษภาคม 2550 โดยได้เริ่มตั้งแต่ การสำรวจความคิดเห็นของประชาชน ลงทำประชาคมในระ ดับหมู่บ้านต่างๆ จัดทำประชาคมในระดับตำบลที่โรงเรียนก้างปลาวิทยาคม เมื่อวันที่ 1 มิถุนายน 2550 ดำเนินการแก้ไขตรวจสอบ แนวเขตตำบล ซึ่งแนวเขตตำบลเดิมนั้นไม่ถูกต้องตรงกับข้อเท็จจริง และได้มอบหมายให้เจ้าหน้าที่ดำเนินการเรื่องนี้อย่างเกาะติดที่สุด และกระทรวงมหาดไทย ได้เชิญ นายกองค์การบริหารส่วนตำบล ปลัดองค์การบริหารส่วนตำบล หัวหน้าส่วนโยธา และเจ้าหน้าที่วิเคราะห์นโยบายและแผนไปประชุมชี้แจงประกอบการขอจัดตั้ง ต่อคณะกรรมการกฎหมายมหาดไทย คณะที่ 2 โดยมีนายชัยวัฒน์ หุตะเจริญ รองปลัดกระทรวงมหาดไทย เป็นประธานในที่ประชุม เมื่อวันที่ 20 กรกฎาคม 2550 ที่ผ่านมา หลังจากที่แนวเขตตำบล ก็ได้รับการแก้ไขเขตติดต่อใหม่ เสร็จเรียบร้อยเมื่อวันที่ 19 กรกฎาคม 2550 และที่ประชุมกระทรวงมหาดไทย มีมติให้องค์การบริหารส่วนตำบลที่วัง ยกฐานะเป็นเทศบาลตำบลได้
เทศบาลตำบลที่วังมีเนื้อที่ 89 ตารางกิโลเมตรหรือ พื้นที่ 55,625 ไร่ 
เทศบาลตำบลที่วัง ตั้งอยู่ทางทิศตะวันออกของตัวเมืองนครศรีธรรมราช
ลักษณะภูมิประเทศของตำบลที่วัง มีสภาพพื้นที่เป็นที่ราบเชิงเขา พื้นที่โดยทั่วไปสลับกับพื้นที่สวนยางพาราของราษฎร สภาพของดินส่วนใหญ่เป็นดินลูกรัง มีบางแห่งเป็นดินเหนียว
ลักษณะภูมิอากาศของตำบลที่วัง ซึ่งตั้งอยู่ในเขตพื้นที่ตอนกลางของภาคใต้ จึงมีภูมิอากาศแบบมรสุมเขตร้อน แต่อากาศโดยทั่วไปไม่ร้อนจัด เนื่องจากมีอิทธิพลของร่องมรสุมพาดผ่านจากทะเลทั้ง 2 ฝั่ง จึงมีฤดูเพียง 2 ฤดู คือ ฤดูร้อนและฤดูฝน
เทศบาลตำบลที่วังแบ่งเขตปกครองออกเป็น 11 ชุมชน ได้แก่https://www.facebook.com/TiwangMunicipality//
http://www.tiwang.go.th/
อะนิเมะโล ซัมเมอร์ ไลฟ์
อะนิเมะโล ซัมเมอร์ ไลฟ์ (Animelo Summer Live) เป็นคอนเสิร์ตเพลงอนิเมะที่ใหญ่ที่สุดในประเทศญี่ปุ่น จัดขึ้นโดย "Animelo Mix" ในช่วงฤดูร้อนของทุกปีตั้งแต่ พ.ศ. 2548 เป็นต้นมา
ศิลปินที่เข้าร่วมในงานคอนเสิร์ตนี้ จะเป็นนักร้องและนักพากย์ ที่มีผลงานเพลงประกอบอนิเมะหรือเกมที่เป็นที่นิยม โดยศิลปินที่เข้าร่วมงานนี้ไม่จำเป็นที่จะต้องอยู่ในค่ายเพลงเดียวกัน จุดเด่นของงานคอนเสิร์ตนี้คือการร้องเพลงร่วมกันของเหล่าศิลปิน
เพลงธีมของ "อะนิเมะโล ซัมเมอร์ ไลฟ์" จะต่างกันไปในแต่ละปี ซึ่งจะร้องโดยศิลปินทั้งหมดในช่วงท้ายของงาน※Hare Hare Yukai (ハレ晴レユカイ) / Aya Hirano, Minori Chihara, Yūko Gotō ไม่ได้ถูกบันทึกลงในแผ่น DVD ทั้งสองแผ่น
※Tokusou Sentai Dekaranger (特捜戦隊デカレンジャー) / Psychic Lover ไม่ได้ถูกบันทึกลงในแผ่น DVD
วันที่ 1 - 30 สิงหาคม.
Encore:
วันที่ 2 - 31 สิงหาคม.
Encore:
※ศิลปินที่ถูกตัดออกจาก DVD/Bluray:
วันที่ 1 - 22 สิงหาคม.
Encore:
วันที่ 2 - 23 สิงหาคม.
Encore:
※Shoko Nakagawa ถูกตัดออกจาก DVD/Bluray.วันที่ 1 - 28 สิงหาคม.
Encore:
วันที่ 2 - 29 สิงหาคม.
Encore:
Evolution 〜for beloved one〜Day 1 - August 27.
Encore:
Day 2 - August 28.
Encore:
Rainbow
※BREAKERZ's Everlasting Luv and Isao Sasaki's performances are not included in the release
※Kalafina's and T.M.Revolution's performances are not included in the releaseEncore:
New Game
Day 1 - August 25.
Encore:
Day 2 - August 26.
Encore:
Infinity -1000-nen no Yume-
※Eir Aoi's, Haruna Lunas's and LiSA's performances are not included in the release
※Miku Hatsune's performance is not included in the release
Day 1 - August 23.
Encore:
Day 2 - August 24.
Encore:
Day 3 - August 25.
Encore:
The Galaxy Express 999
※Coda's performance is not included in the release
Day 1 - August 29.
Encore:
Day 2 - August 30.
Encore:
Day 3 - August 31.
Encore:
ONENESS 2014 ver.
ขั้นตอนวิธีของเบรนท์
ขั้นตอนวิธีของเบรนท์ () เรียกอีกชื่อหนึ่งว่า "The Teleporting Turtle Algorithm" ได้รับการคิดค้นขึ้นโดย Richard Peirce Brent ในปี 1980 เพื่อใช้ในการตรวจสอบการมีวงรอบ (cycle) ในปัญหาที่มีลักษณะเป็นรายการโยงเดี่ยว ตัวอย่างเช่น ฟังก์ชันวนซ้ำ การแยกตัวประกอบ ตัวสร้างเลขสุ่มเทียม และปัญหาอื่นๆ อีกมากมาย
ขั้นตอนวิธีของเบรนท์ มีหลักการทำงานคล้ายๆ กับขั้นตอนวิธีตรวจสอบการมีวงรอบของฟลอยด์ (Floyd's Tortoise and the Hare algorithm) ข้อได้เปรียบของขั้นตอนวิธีของเบรนท์คือจะใช้เวลาการทำงานน้อยกว่าและสามารถหาความยาวของวงรอบได้โดยตรง ไม่จำเป็นต้องไล่ค้นหาในลำดับย่อยอีกครั้ง
จากรูป หากเริ่มเดินจากจุด 2 จะมีเส้นทางการเดินดังนี้ 2 → 0 → 6 → 3 → 1 → 6 → 3 → ... พบว่าการวนซ้ำนี้มีวงรอบ เนื่องจากมีการเดินทางซ้ำในเส้นทางเดิม คือ 6 → 3 → 1 ซึ่งขั้นตอนวิธีของเบรนท์มีความสามารถในการตรวจสอบการมีวงจรเช่นนี้ได้นั่นเอง
การทำงานของขั้นตอนวิธีของเบรนท์ เริ่มต้นโดยการกำหนดตัววนซ้ำ 2 ตัวคือ กระต่าย และ เต่า ยืนอยู่ที่จุดเริ่มต้น หลังจากนั้นให้ กระต่าย เดินไปทีละก้าวตามเส้นทาง และจะทำการเคลื่อนย้าย เต่า มาตำแหน่งเดียวกับ กระต่าย เมื่อถึงเวลาที่กำหนด
สำหรับขั้นตอนวิธีของเบรนท์นั้น จะมีประสิทธิภาพในการทำงานเท่ากับขั้นตอนวิธีตรวจสอบการมีวงรอบของฟลอยด์ (Floyd's Tortoise and the Hare algorithm) คือ O(λ+μ)
โดย μ คือ ความยาวของทางเดินจากจุดเริ่มต้น ไปยังวงรอบ (Cycle) ที่มี λ จุดยอด แต่ในความเป็นจริงแล้ว ขั้นตอนวิธีตรวจสอบการมีวงรอบของเบรนท์ ใช้เวลาในการทำงานเฉลี่ยเร็วกว่าขั้นตอนวิธีตรวจสอบการมีวงรอบของฟลอยด์ประมาณ 36% ซึ่งมีผลทำให้ประสิทธิภาพการทำงานของ "ขั้นตอนวิธีโรห์ของพอลลาร์ด" (Pollard rho algorithm) เพิ่มขึ้นประมาณ 24% อีกด้วย
โรงเรียนสารพัดช่างสถาบันของวิทยาศาสตร์ขั้นสูง
โรงเรียนสารพัดช่างสถาบันของวิทยาศาสตร์ขั้นสูง ( เป็นมหาวิทยาลัยเอกชนที่ก่อตั้งขึ้นในปี 1961 การบินและขึ้นอยู่ใน Ivry - sur - Seine และตูลูส
ตั้งแต่ปี 1998 ที่โรงเรียนเป็นส่วนหนึ่งของ "IONIS Education Group"
ขั้นตอนวิธีเคิร์กแพทริก-ไซเดิล
ขั้นตอนวิธีเคิร์กแพทริก-ไซเดิล () หรือเรียกอีกชื่อว่า "ขั้นตอนวิธีแต่งงานก่อนเอาชนะ" (marriage-before-conquest algorithm) เป็นขั้นตอนวิธีที่ใช้สำหรับคำนวณหา convex hull ของเซทจุดบนระนาบ โดยมีความซับซ้อนด้านเวลา (time complexity) เป็น O("n" log "h") ซึ่ง "n" คือจำนวนจุดนำเข้า และ "h" คือจำนวนขอบของ hull ดังนั้นขั้นตอนวิธีนี้เวลาในการคำนวณจึงขึ้นอยู่กับทั้งขนาดของข้อมูลนำเข้าและข้อมูลส่งออก (output-sensitive algorithm) ชื่อของขั้นตอนวิธีเคิร์กแพทริก-ไซเดิล มาจากชื่อหลังของผู้คิดค้นได้แก่ เดวิด จี. เคิร์กแพทริก (David G. Kirkpatrick) และ ไรมุนด์ ไซเดิล (Raimund Seidel)
ขั้นตอนวิธีที่ใช้หา convex hull แบบเดิมจะใช้ขั้นตอนวิธีการแบ่งแยกและเอาชนะ (divide-and-conquer algorithm) คือการแบ่งจุดที่นำเข้าออกเป็นสองส่วนที่เท่ากัน โดยใช้เส้นแนวตั้งในการแบ่ง และเวียนเกิดหา convex hull ของส่วนย่อยซ้ายและส่วนย่อยขวา จากนั้นนำทั้งสองส่วนย่อยมาผสานกัน ด้วยการหา "bridge edges" ซึ่งก็คือเส้นที่เชื่อมและสัมผัสทั้งสอง hulls จากทั้งด้านบนและด้านล่าง
ขั้นตอนวิธีเคิร์กแพทริก-ไซเดิล นั้นจะมีขั้นตอนกลับลำดับกันกับวิธีแบ่งแยกและเอาชนะ คือหา bridge edges เลยโดยไม่จำเป็นต้องหา convex hull ก่อน ซึ่งในขั้นตอนแรกคือการแบ่งจุดโดยการหาเส้นแบ่งแนวตั้งที่ถูกกำหนดโดยค่ามัธยฐานของพิกัดแกน "x" ของจุดที่นำเข้าทั้งหมด ขั้นตอนต่อไปคือการหาเส้นขอบของ convex hull ที่ตัดกับเส้นแบ่งนั้น ซึ่งขั้นตอนนี้จะใช้เวลาเป็นเชิงเส้น (O("n")) หากจุดบนฝั่งซ้ายหรือฝั่งขวาของเส้นแบ่งที่ไม่ช่วยในการหาเส้นขอบจะถูกละทิ้ง ซึ่งในการหาขอบบนของ convex hull นั้นจุดที่ไม่ช่วยในการหาเส้นขอบและจะถูกละทิ้งคือ จุดที่อยู่ใต้ bridge edge ลงมา ในขณะที่การหาขอบล่างของ convex hull นั้นจุดที่อยู่เหนือ bridge edge ขึ้นไปจะถูกละทิ้ง จากนั้นเวียนเกิดด้วยจุดทางฝั่งซ้ายของเส้นแบ่งที่ยังไม่ถูกละทิ้ง และด้วยจุดทางฝั่งขวาของเส้นแบ่งที่ยังไม่ถูกละทิ้งไปเรื่อยๆ จนกระทั่งได้ขอบของ convex hull ครบทั้งหมด โดยขั้นตอนวิธีนี้จะต้องแยกดำเนินการเพื่อหาขอบบน และขอบล่างของ convex hull อีกครั้ง
การหาเส้นขอบบนในเวลา O("n") นั้นเราจะสมมติให้เส้นขอบมีความชันเป็น "K*" จากนั้นเดาค่าความชัน "K" ขึ้นมาแล้วพยายามคำนวณค่า "K*" โดยเปรียบเทียบกับค่า "K" นั้น ให้ "l" จากนั้นทำการหาเส้นตรงที่มีความชัน "K" และผ่านจุดใดๆ ในเซทของจุดทั้งหมดที่นำเข้า ที่ทำให้ทุกๆ จุดในเซทอยู่ใต้มัน (เส้นนี้จะตัดกับเส้นแบ่งสูงที่สุด) เราสามารถหาเส้นนี้ได้ในเวลา O("n") ถ้าเส้นที่หาได้นี้ผ่านทั้งจุดทางฝั่งซ้ายและฝั่งขวาของเส้นแบ่ง เส้นนี้ก็คือเส้นขอบบนที่เรากำลังหาอยู่ แสดงว่าค่า "K"="K*" แล้ว แต่ถ้าเส้นนี้ผ่านเฉพาะจุดทางฝั่งซ้ายของเส้นแบ่งเท่านั้น แสดงว่าค่า "K">"K*" จึงต้องเดาค่า "K" ใหม่ให้มีค่าที่น้อยลง และถ้าเส้นนี้ผ่านเฉพาะจุดทางฝั่งขวาของเส้นแบ่งเท่านั้น แสดงว่าค่า "K"
หลวงปู่สี ฉนฺทสิริ
หลวงปู่สี ฉนฺทสิริ ท่านเกิดเมื่อปี พ.ศ. 2392 ตรงกับปลายรัชสมัยของพระบาทสมเด็จพระนั่งเกล้าเจ้าอยู่หัว ท่านเป็นพระลูกวัดในสังกัด วัดเขาถ้ำบุญนาค ซึ่งขณะนั้น หลวงพ่อมหาสมบูรณ์ ปริสัมปุณโน เป็นเจ้าอาวาสได้นิมนต์หลวงปู่มาจำวัดเพื่อให้ช่วยสร้างวัด
หลวงปู่สี ฉนฺทสิริ ท่านเป็นชาวเมืองสุรินทร์ เมื่ออายุ 21 ปี ท่านถูกเข้าเกณฑ์ทหารเข้ารับราชการ และเมื่อปลดจากสภาพการเป็นทหารมาแล้ว ท่านก็มายึดใช้อาชีพค้าวัว ค้าควาย และเป็นพราน อยู่แถวๆเขตช่องแค ซึ่งแต่เดิมมีสภาพเป็นป่าดงดิบ และยังไม่ได้ตั้งเป็นอำเภอตาคลี ท่านใช้ชีวิตเป็นหนุ่มอยู่หลายปีและรู้สึกเบื่อหน่ายทางโลก จึงได้อุปสมบทเมื่อปี พ.ศ. 2431 โดยมี พระครูธรรมขันธ์สุนทร เป็นพระอุปัชฌาย์ เมื่อบวชได้ระยะหนึ่งแล้ว ท่านจึงได้ย้ายมาจำพรรษาอยู่ที่ ถ้ำเขาเสียบ เขตช่องแค อำเภอตาคลี เพราะก่อนบวชท่านเคยอยู่ในเขตนี้มาก่อน ก่อนที่จะมาอยู่ที่วัดเขาถ้ำบุญนาค อำเภอตาคลีนั้น หลวงปู่สีท่านอยู่ที่วัดหนองลมพุก อำเภอโนนสังข์ จังหวัดอุดรธานี ในปีพ.ศ. 2512 พระพระครูนิวิฐปริยัติคุณ พร้อมด้วยชาวบ้าน ได้พากันไปนิมนต์หลวงปู่ให้มาอยู่ที่วัดเขาถ้ำบุญนาค ในระยะแรกที่หลวงปู่มาอยู่ที่วัดเขาถ้ำบุญนาคนั้น ท่านจำพรรษาอยู่ที่กุฏิไม้ หลังเล็กๆหน้าปากทางขึ้นถ้ำ (ปัจจุบันรื้อไปแล้ว) ในขณะนั้นคนในตลาดตาคลียังไม่ค่อยมีใครรู้จักหลวงปู่ และท่านก็ไม่ได้แสดงอิทธิฤทธิ์อันใดให้ใครรู้ วันหนึ่งๆท่านจะนั่งตะบันหมากฉัน การฉันหมากของท่านก็ไม่เหมือนใคร เพราะท่านไม่ได้ฉันเปลือกไม้ที่มีขายตามท้องตลาดเหมือนที่คนกินหมากทั่วไปซื้อมากิน หลวงปู่ท่านจะฉันแก่นไม้คูนแดงซึ่งจะมีคนตัดมาถวายตลอด ท่านจะนำมาฟันเป็นชิ้นๆ แล้วนำลงตำให้ละเอียดแล้วจึงฉันกับหมากแทนเปลือกไม้ กิจสงฆ์ของท่านที่ทำเป็นประจำก็คือ หลวงปู่ท่านจะสรงน้ำตอนประมาณบ่าย 3-4 โมงเย็นทุกวันและหลวงปู่จะตื่นนอนทำวัตรเช้าตอนตี 3 ทุกวันอีกเช่นกัน บทสวดมนต์ที่หลวงปู่สวดเป็นประจำคือ บท "กรณียเมตสูตร" เป็นประจำ เรื่องมนต์นี้ พระอาจารย์ประเทือง เคยถามหลวงปู่ว่าสวดมนต์บทไหนดี หลวงปู่จะบอกว่า "ดีทุกบท" บทที่สำคัญ "กรณียเมตสูตร" ให้นั่งภาวนา ทำวัตรสวดมนต์อย่าให้ขาด ท่านได้มรณภาพเมื่อปี พ.ศ. 2520 ตรงกับรัชสมัยพระบาทสมเด็จพระเจ้าอยู่หัวภูมิพลอดุลยเดช รวมอายุได้ 128 ปี บวชพระมาได้ 89 พรรษา